  Майя Бывальцева Матысь аръёсы Удмуртиын Инноваци творчествоя центр кылдыны быгатоз. 16-тӥ южтолэзе Воткаын со сярысь вераз Бортниклэн фондэзлэн кивалтӥсез Сергей Поляков. «Удмуртиын инноваци творчествоя центр кылдытонлы кулэлык вань. Малпасько, валче тыршеменымы сое кылдытомы», — вераз Сергей Поляков. Туннэ Россиын 200-лэсь трос сыӵе огазеяськонъёс ужало ни. Поляковлэн верамезъя, центръёсын миллионлэсь трос егитъёс юрттӥськет басьтӥзы. «Удмуртиын туж трос устолыко егитъёс», — пусйиз Сергей Поляков. ВАТСАН Бортниклэн фондэз — наука но техника удысын покчи предприятиослы юрттэт сётонъя фонд (Инновациослы юрттонъя фонд) — коммерци лцисьтэм кун огазеяськон, кылдытэмын Россиысь кивалтэтлэн 1994-тӥ арын 3-тӥ тулыспалэ кутэм пуктэтэзъя. Солэн одӥгез ужпумез — инновациосты кылдытон уже егитъёсты кыскон. Та ласянь шӧдскымон юрттэт сётэ «УМНИК» программа. Тегъёс: Дышетон Удмуртия пиналъёс инновациос  